Majlis Daerah Tangkak

Majlis Daerah Tangkak merupakan Pihak Berkuasa Tempatan (PBT) yang mentadbir Daerah Tangkak, Johor Darul Ta'zim. Pada asalnya, nama daerah yang baru diwujudkan di negeri ini ialah daerah Ledang. Nama tersebut telah diambil bersempena dengan nama sebuah gunung iaitu Gunung Ledang, gunung tertinggi di negeri Johor. Kemudian, pada 7 Disember 2015, Sultan Johor Sultan Ibrahim telah memberi perkenan nama "Tangkak" bagi menggantikan nama daerah Ledang Berita Harian 7 Disember 2015, Sultan Johor isytihar Iskandar Puteri nama baharu Nusajaya.
 Sejarah 
Majlis Daerah Tangkak ditubuhkan pada 1 Ogos 1976 merupakan gabungan 9 buah Majlis Tempatan iaitu Tangkak, Kebun Baru, Sagil, Bukit Kangkar, Sungai Mati, Serom, Bukit Gambir, Grisek dan Kundang Ulu.

Lembaga Pengurus Tangkak 

Lembaga Kesihatan Tangkak

Lembaga Bandaran Tangkak 

Majlis Bandaran Tangkak

Majlis Daerah Tangkak

Pada 1 Januari 2009 Mukim Kesang telah diambil oleh Majlis Daerah Tangkak daripada Majlis Perbandaran Muar hasil daripada persempadanan semula Majlis Daerah Muar Selatan. Ini menjadikan Majlis Daerah Tangkak kini terdiri daripada gabungan 6 Mukim dan 10 buah Majlis Tempatan.

Pusat pentadbiran Majlis Daerah Tangkak terletak di Tangkak iaitu kira-kira 203 kilometer dari Barat Laut Johor Bahru (30 kilometer dari utara Bandar Muar). Pentadbirannya meliputi kawasan seluas 97,991.99 hektar dengan jumlah pegangan dianggarkan sebanyak 31,627 pada tahun 2015.

Statistik terkini jumlah penduduk Majlis Daerah Tangkak adalah seramai 132,778 orang iaitu meliputi juga seluruh Daerah Tangkak yang berkeluasan 242,142.50 ekar atau 97,991.99 hektar.

 Rujukan 

 Pautan luar 
 Portal Rasmi Majlis Daerah Tangkak

Kategori:Daerah Tangkak
Tangkak
Daerah Tangkak